Coşmarul de la Killman Creek

**Coşmarul de la Killman Creek** este cartea a doua a seriei Stillhouse Lake.

## Descrierea cărţii

**De fiecare dată când Gwen închidea ochii, îl vedea în coșmarurile sale. Acum ochii ei sunt deschiși, iar el se încăpățânează să nu dispară.**

Gwen Proctor a câștigat bătălia de a-și salva copiii din calea fostului ei soț, criminalul în serie Melvin Royal, și a complicilor lui psihopați. Dar războiul nu s-a sfârșit. Mai ales că Melvin a evadat din închisoare… Mai ales că ea a primit acum un mesaj terifiant.

*Nu ești în siguranță nicăieri.*

Refugiul ei de la Stillhouse Lake a devenit o capcană. Gwen își lasă copiii în grija unui vecin înarmat, care și-a făcut din propria casă o fortăreață. Cu ajutorul lui Sam Cade, fratele uneia dintre victimele lui Melvin, Gwen pleacă să vâneze criminalul. A învățat cum s-o facă de la cel mai pervers asasin aflat încă în viață.

Dar lucrurile cu care se confruntă sunt mai presus de toate temerile ei – o minte sofisticată și bolnavă a plănuit atent să o distrugă. Pe măsură ce încrederea în cei din jur începe să se risipească, Gwen rămâne doar cu furie și dorință de răzbunare, în timp ce se apropie de propria-i pradă. Și e limpede ca lumina zilei că unul dintre ei – vânător sau țintă – va sfârși mort.

## Viziunea mea

Coșmarul de la Killman Creek al doilea volum al seriei Stillhouse Lake, care continuă povestea lui Gwen Proctor și a copiilor săi, Lanny și Connor!

Primul volum s-a terminat cu un mesaj din partea lui Mel Royal, șoțul lui Gwen, un criminal psihopat, care i-a declarat acesteia război.

Dispusă să pună capăt acestei povești de groază, Gwen își lasă cei doi copii în grija polițiștilor Kezia și Javier, singurii oameni în care aceasta a mai avut încredere. Pentru Lanny și Connor, această decizie a însemnat un soi de "abandon", iar din acest punct a început lupta celor doi.

Lanny, este sora mai mare care, împotriva firii ei rebele, și-a asumat rolul de "mamă" pentru Connor. În tot acest timp, în care a fost cu ochii în patru după fratele ei, s-a luptat și cu un secret: sentimentele față de Dhalia, o fostă colegă de la școală.

În schimb, Connor, băiatul tăcut și mereu scufundat în lectură, a ascuns și el un secret tulburător: în tot acest timp a luat legătura cu Mel, stabilind chiar și o întâlnire pe ascuns.

În tot acest timp, în care Javier și Kenzia credeau că au totul sub control cu cei doi tineri, Gwen și Sam pornesc în căutarea lui Mel, pregătiți să-l înfrunte și să îl oprească din atrocități.

Ajutați de un vechi de prieten de-a lui Sam, Mike Lustig, un agent FBI, apare în misiunea lor atunci când aceștia simțeau că sunt "rătăciți". Gwen simte că Mike nu are încredere în Gina, soția lui Mel, iar asta o frustrează. Încă o bulină pe lista ei de "to do": să îi câștige încrederea.

Gwen trece prin momente îngrozitoare: misiunea ei de a depista legătura dintre Absalom și Mel, şi întâlnind diferiți oameni care o "ajută" pe drumul ei.

Cartea a doua a avut 4 perspective: Gwen, Lanny, Connor și Sam, ceea ce a făcut povestea și mai interesantă. M-a impresionat foarte mult modul în care autoarea a punctat niște aspecte des întâlnite în realitatea noastră: doi copii traumatizați, fără repere, care trăiesc mai mult prin prisma instinctelor.

Pe de altă parte, Gwen și Sam m-au făcut aproape să plâng. Sam Cade, un bărbat singur, însetat să-și răzbune sora, află că Gwen este personaj principal în video-urile care arată că a fost complicea lui Mel. Oare să fie adevărat? Vă las să descoperiți singuri.

Gwen mi-a ajuns la inimă. O femeie, judecată de gurile rele, renegată de proprii copii și de bărbatul care i-a ajuns la suflet, căutată de soțul sadic și lăsată singură pe un drum pavat cu cărbuni, care tot ce voia era să își apere copiii și să ducă o viață normală la casa ei din Stillhouse Lake.

Va reuși Gwen să-și confrunte soțul? Oare Lanny și Connor o vor ierta pe mama lor sau îl vor alege pe Mel?

Vă doresc lectură plăcută și... să aveți ceva de ronțăit lângă voi pentru a elimina stresul. Este o carte alertă!

## Notă

* Notă: 5/5⭐️
* Personaje favorite: Gwen Proctor şi Mike Lustig

* + Cartea se poate comanda de pe siteul editurii Herg Benet, Libris, elefant.ro şi alte site-uri!